
Parlamentul  României

Camera  Deputaților

Comisia pentru industrii și servicii






                 București, 06.02.2018




                                         
                  Nr.4c-3/601/2017
AVIZ
asupra proiectului de Lege privind biletele de valoare care pot fi acordate angajaților



În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru muncă și protecție socială, care este sesizată în fond, cu proiectul de Lege privind biletele de valoare care pot fi acordate angajaților, transmis cu adresa nr. P.L.x. 562 din 7 decembrie 2017, înregistrat sub nr.4c-3/601 din 7 decembrie 2017.



Consiliul Legislativ, cu avizul nr.564/17.07.2017, avizează favorabil propunerea legislativă cu observații și propuneri.



Senatul, în calitate de primă Cameră sesizată, a adoptat proiectul de lege în condițiile articolului 75 alineatul (2) teza a III-a din Constituția României, republicată.
Proiectul de lege are ca obiect de reglementare modul de acordare a biletelor de valoare angajaţilor, în condiţiile şi cu excepţiile prevăzute de Legea nr.227/2015 privind Codul fiscal. Totodată, iniţiativa legislativă vizează unificarea legislaţiei privind acordarea tichetelor de masă, a tichetelor cadou şi de creşă şi a voucherelor de vacanţă, precum şi introducerea de noi tipuri de bilete de valoare: precum tichete pentru sport şi tichete pentru cultură.

Examinarea proiectului de lege a avut loc în ședința comisiei din 06 februarie 2018.

În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.



Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

Consilier parlamentar, Isabela Patricia Robe

